Čerkasad

Čerkasad (ukr.: Черкаси [tʃerˈkɑsɪ]) om lidn Ukrainan keskuzpalas. Se om Čerkasan agjan administrativine keskuz (vspäi 1954) da kaikiš suremb lidn. Istorii Nügüdläine eländpunkt mainitase 1380-nziš vozišpäi. Sai lidnan statusad oficialižeks vl 1795. Kozakišton augotižlibundan znamasine keskuz. Čerkasad šingotasoiš himižel tegimištol, mašinansauvomižel (ladimed, elevatorad, avtoiden ühthekeradand i avtobustegim), kebnal tegimištol (šuukkombinat, omblendfabrik, kengiden fabrik), sauvondmaterialiden pästandal (metalližkonstrukcijad, puižed apakod, katuzmaterialad, asfal't), sömtegimištol, mugažo kaks' mebel'fabrikad ratas lidnas. Geografijan andmused Lidn sijadase agjan päivnouzmas, Dnepran Kremenčugan vezivaradimen oiktal randal, 110 m ü.m.t. keskmäižel korktusel. Matkad Kijevhasai om 157 km lodeheze orhal, 186 km avtotedme vai 240 km raudtedme. Om sildoid Dnepras päliči. Klimat om ven. Keza om päivoikaz, tal'vaig om pil'vekaz lujas. Voden keskmäine lämuz om +8,3 C°, kezakun-elokun +18,7..+20,6 C°, tal'vkun-uhokun −2,4..−3,9 C°. Ekstremumad oma −35 C° i +38 C°. Paneb sadegid 544 mm vodes, enamba kezakus-heinkus (63..72 mm kus), vähemba tal'vkus-sulakus (30..36 mm kus). Paneb 48 sm lunt ühtes tal'ves. Kun keskmäine relätivine nepsuz vajehtase 64..70 % röunoiš sulakus-elokus, 82..85 % kül'mkus-uhokus, 74..79 % toižiš kuiš. Tobmuz Čerkasad jagasoiš kahteks rajonaks: Dnepranverine (ukr.: Придніпровський) i Sosnovskii (Соснівський). Eläjad Vn 2001 Ukrainan rahvahanlugemižen mödhe lidnan ristitišt oli 292,761 eläjad. Vl 2015 lidnan eläjiden lugu oli 284,789 ristitud 69 km² pindal, agjan videndez. Kaikiš suremb lidnan ristitišt oli 302 tuhad eläjid vl 1991. Kodikel' (2001): ukrainan kel' 79,05 %, venän kel' 18,68 %, toižed keled 2,27 %. Galerei Irdkosketused Čerkasad-lidnan tobmuden sait (chmr.gov.ua). (ukr.)